open-index/open-wikipedia-markdown huggingface dataset:
Nicolaus Bruhns

**Nicolaus Bruhns** (1665 – 29. maaliskuuta 1697) oli saksalainen säveltäjä, urkuri, viulisti ja gambisti. Hän oli schleswigholsteinilaisen muusikkosuvun jäsen.

Bruhns lähetettiin 16-vuotiaana veljensä kanssa Lyypekkiin setänsä Peterin luo. Hän sai Peteriltä musiikinopetusta ja opiskeli lisäksi Dieterich Buxtehuden johdolla säveltämistä. Buxtehuden suosikkioppilaanaan pitämä Bruhns toimi joitakin vuosia säveltäjänä ja viulistina Kööpenhaminan hovissa. Vuonna 1689 hän kilpaili Husumin kaupunkiseurakunnan urkurin virasta ja sai sen yksimielisellä päätöksellä. Hän vietti Husumissa loppuikänsä ja kuoli jo 31-vuotiaana. Häntä seurasi hänen veljensä Georg, koska poika Johan Paul oli valinnut alakseen teologian.

Bruhnsin tuotannosta on säilynyt vain viisi urkuteosta ja kaksitoista kirkollista kantaattia. Kantaatteja on esitetty suhteellisen vähän, mutta urkuteokset ovat hyvin suosittuja. Niiden tiedetään tehneen vaikutuksen Johann Sebastian Bachiin, joka tutki niitä huolellisesti.

## Lähteet

## Aiheesta muualla
* Allmusic.com: Nicolaus Bruhns
Tyydyttymätön hiilivety

**Tyydyttymättömiksi hiilivedyiksi** kutsutaan hiilivetyjä, joissa on vähintään yksi kaksois- tai kolmoissidos kahden hiiliatomin välillä. Nämä yhdisteet ovat joko alkeeneita tai alkyyneitä. Tyydyttymättömät hiilivedyt reagoivat tyypillisesti additioreaktioilla. Fysikaalisilta ominaisuuksiltaan ne muistuttavat vastaavia tyydyttyneitä hiilivetyjä eli alkaaneja.
Psybient

**Psybient** on elektronisen musiikin laji, joka yhdistää erilaisia elementtejä ja ottaa vaikutteita muun muassa psytrance-, ambient- ja etnisestä musiikista. Psybient-musiikki pyrkii luomaan pitkillä kappaleillaan kuuntelijalleen eräänlaisen musiikillisen matkan. Perinteisen trance-musiikin sijaan psybient ei edes pyri ylläpitämään jatkuvaa rytmikästä menoa, vaan oikeanlaisen rentouttavan äänimaailman luominen ja sen ylläpito ovat oleellisimmassa asemassa.

Eräitä genren suosituimpia ja merkittävimpiä artisteja ovat muun muassa Shpongle, Entheogenic, Shulman, Ott, Third Ear Audio, Doof, Warp Technique, Yestegan chaY, Younger Brother, The Infinity Project, Pitch Black, The Mystery Of The Yeti, Celtic Cross, Hallucinogen.
Road America

**Road America** on Yhdysvalloissa Wisconsinin osavaltiossa sijaitseva moottorirata. Varsinaisen "neljän mailin radan" yhteydessä on myös 1,3 kilometriä pitkä kartingrata. Radalla on pidetty kilpailuja 50-luvulta lähtien; mm. American Le Mans Series-, AMA Superbike- ja Speed World Challenge-kilpailuja.   

## Radat

### Neljän mailin rata

Road America on saavuttanut legendaarisen radan maineen ajajien keskuudessa. Radan pituus on 6,515 kilometriä eli noin neljä mailia ja se sisältää 14 mutkaa.

### Kartingrata

Road American yhteydessä on myös *Briggs & Stratton Motorplex* -niminen kartingrata. Radan pituus on 1,3 kilometriä eli 0,8 mailia.

## Lähteet

## Aiheesta muualla

* Road America
Norsunluurannikon koripallomaajoukkue

**Norsunluurannikon koripallomaajoukkue** edustaa Norsunluurannikkoa koripallon maajoukkuekilpailuissa.

## Historia
Norsunluurannikko pääsi ensimmäistä kertaa Afrikan-mestaruuskilpailuihin vuonna 1978. Joukkue selviytyi heti loppuotteluun saakka mutta hävisi sen Senegalille ja saavutti hopeaa. Kolme vuotta myöhemmin maa saavutti ensimmäisen Afrikan-mestaruutensa voittaessaan loppuottelussa Egyptin. Maanosamestaruuden ansiosta Norsunluurannikko pääsi vuoden 1982 MM-kilpailuihin. Kisoissa maa hävisi kaikki ottelunsa ja sijoittui turnauksessa viimeiseksi. Toisen maanosamestaruutensa Norsunluurannikko voitti vuonna 1985, jolloin se voitti loppuottelussa Angolan. Mestaruuden myötä maa osallistui toisen kerran MM-kilpailuihin vuonna 1986, mutta tällöinkin se jäi voitoitta. Seuraavan kerran maa saavutti mitalin Afrikan-mestaruuskisoissa vuonna 2009, jolloin se voitti hopeaa. Täten maa selviytyi vuoden 2010 MM-kisoihin, joissa se voitti viidestä alkulohko-ottelustaan vain yhden, eikä tuo voitto Puerto Ricosta riittänyt jatkopaikkaan.

## Lähteet

## Aiheesta muualla
*Norsunluurannikon koripalloliitto
Finn-ID

**Finn-ID Oy** on vuonna 1986 perustettu suomalainen tietotekniikkayritys. Finn-ID on asiantunteva kumppani yrityksille, jotka haluavat tehostaa logistiikkaprosessejaan hyödyntämällä moderneja **tunnistus**- ja **tiedonkeruujärjestelmiä** sekä mobiilirobotteja. Yritys tarjoaa ratkaisuja muun muassa tuotteiden ja tavaroiden **seurantaan**, **merkintään** sekä **siirtoon**.​

Palvelut ja laitteet sopivat monipuolisesti eri aloille, kuten **logistiikkaan**, **teollisuuteen** sekä **terveydenhuoltoon**. Finn-ID tukee asiakkaittaan kattavilla **asiantuntijapalveluilla** sekä monipuolisilla ratkaisuilla, aina mobiiliroboteista tunnistusjärjestelmiin.

Yritys työllistää noin 50 henkilöä ja sen liikevaihto on noin 7 miljoonaa euroa. Yritys toimii Suomen lisäksi Baltiassa ja kuuluu itsenäisenä osana Perel-konserniin. Yritys on yksi Suomen parhaat työpaikat 2011 -palkituista pienten yritysten sarjassa.
 
## Aiheesta muualla

* Metallitekniikka 28.10.10: Hydroline kutisti läpimenoajat
* Yle.fi 27.9.10: Helsingin pysäköinninvalvojat siirtyvät tietokoneaikaan
* LVIS-verkkolehti 1/09: Uusi mobiili on ripeä tilausväline missä vain.
* TIVI-verkkolehti 13.9.07: Itellan paketit reaaliaikaiseen seurantaan
* Tekniikka ja Talous:Rfid-maailma etsii avoimuutta

## Tarkemmin tietoa Finn-ID:stä
* Finn-ID:n kotisivut
* Raportit ja yhtiötiedot (Kauppalehden sivuilla)
Elias Martin

**Elias Martin** (3. maaliskuuta 1739–25. tammikuuta 1818) oli ruotsalainen taidemaalari ja graafikko. Hän toimi maisemamaalauksen professorina Tukholman taideakatemiassa vuosina 1785–1814. Hän oli myös Suomenlinnassa, Viaporissa 1763–1765 piirustuksenopettajana. Hän oli taitava koloristi. Hänen kaupunkikuvissaan, linna- ja herraskartanonäkymissään sekä maisemissaan valaistus on kuvattu erityisen kauniisti. Hänen maalaustapansa oli raikas ja lyyrinen, mikä korostuu hienostuneesti hänen laveerauksissaan ja akvarelleissaan.

## Elämänvaiheita
Hänen isänsä ja enonsa olivat arvostettuja jalopuuseppiä ja Elias oli nuorena isänsä verstaassa apulaisena. Piirustustaitojaan kohentaakseen hän työskenteli myös virkamaalari F. C. Schultzin työpajassa.
 
Laivanrakentaja Fredrik Chapman palkkasi hänet 1763 Viaporiin laivaston koristepiirtäjäksi. Kenraali Augustin Ehrensvärd, joka muitten lahjojensa ohella oli myös kuvataiteilija, tutustutti Martinin kaiverrustekniikkaan. Nuorille upseereille Martin opetti piirtämistä. 

Vuonna 1766 Martin lähti opiskelemaan maisemamaalausta ensin Pariisiin Joseph Vernet'n oppilaana ja sitten 1768 Lontooseen, minne hän kutsui nuoremman veljensä Johan Fredrikin Lontooseen graafikon oppiin ja kaivertamaan hänen töittensä kaivertajaksi. Kuningas Kustaa III kutsui molemmat veljekset 1780 ikuistamaan Ruotsin kansalle isänmaan näkymiä. Martin tunnetaan parhaiten värikkäistä ja eloisista Tukholma-kuvistaan. Töissä on jonkin verran viehättävää naivismia.

## Teoksia

Kuva:Elias martin.jpg
Kuva:Stora torget, Nyköping. Att förnya gammal bygd. Södertälje 1974. Gravyr E. Fr. Martin 1840.JPG|Nyköping
Kuva:Elfkarlebyfallen.jpg|Elfkarlebyfallen
Kuva:Elfkarlebyfallen2.jpg|Elfkarlebyfallen
Kuva:Lund Cath 1782 p E Martin sc J F Martin (from Hildebrand, Sv hist).jpg|Lund
Kuva: Sveaborgs galere-docka cropped.png|Sveaborgs galere-docka
Kuva:Rödbotorget 1780.jpg|Rödbotorget
Kuva:Forsmarks bruk1790s.jpg|Forsmarks bruk
Kuva:Dannemora Elias Martin 1700.jpg|Dannemora
Kuva:Utsikt av Uppsala med domkyrka, Elias Martin. Malmö museum.JPG|Uppsala
Kuva: Långholmen 1787, Elias Martin.jpg|Långholmen 1787
Kuva: Drottninggatan 1808.jpg|Drottninggatan 1808


## Lähteet
* Elias Martin 
### Viitteet

## Aiheesta muualla

*
Kriketin SM-sarja 2010

**Kriketin SM-sarja** 2010 käsitti kaksi erillistä sarjatasoa, SM50 ja SM40 -sarjat. Sarjat on nimetty ottelun maksimisyöttövuorojen (overs) mukaan. Helsinki CC voitti Suomen mestaruuden ja Vantaa CC voitti SM40 -sarjan nousten kaudelle 2011 SM50 -sarjaan, joka kuitenkin muutettiin kaudeksi 2011 myös 40 syöttövuoron peleiksi ja käyttää nimeä SM40 1.divisioona, alempi sarja on vastaavasti SM40 2.divisioona.

## SM 50

* Vaasa CC - Espoo päättyi Espoon voittoon juoksusuhteen perusteella pelin tultua keskeytetyksi.
* Helsinki CC on Suomen mestari. Bengal Tigers putoaa ja Vaasa CC karsii sarjapaikastaan 5. syyskuuta.

## SM 40

Vantaa nousee SM50 sarjaan kaudeksi 2011. Tampere karsii sarjapaikasta Vaasan kanssa.

## Sarjakarsinta

Vaasa säilyi SM50 -sarjassa.

## Lähteet

* http://www.cricketfinland.com/cgi-bin/blosxom.cgi/English/Menu/SM50%20/SM50_2010.html 
* http://www.cricketfinland.com/cgi-bin/blosxom.cgi/English/Menu/SM40/SM40_2010.html
Chatenet

**Chatenet** on ranskalainen mopoautomerkki. Chatenet malleja ovat: Stella, Media, Speedino, suositut barooder ja CH26 sekä uusin CH46. Chatenet barooderista on tehty myös sport-malli. Chatenet on yksi harvoista mopoautoista mihin saa tuning valoja yms.

Chatenet on tullut suosioon barooder SZ Sport ja CH26 malleilla.
Lentopallo kesäolympialaisissa 1964

**[[Kesäolympialaiset |Vuoden  kesäolympialaisten]] [[lentopallo]]** järjestettiin 11.&ndash;23. lokakuuta 1964 Japanissa. Tämä oli ensimmäinen kerta, kun laji oli mukana olympialaisten ohjelmassa. Mukana oli 179 osanottajaa 11 eri maasta. Tapahtumia oli kaksi, miesten ja naisten sarja. Miesten sarjassa oli kymmenen joukkuetta, jotka pelasivat toisiaan vastaan kerran. Sarjataulukossa ensimmäiseksi sijoittunut voitti kultaa, toiseksi hopeaa ja kolmanneksi pronssia. Naisten sarjassa joukkueita oli kuusi. Häviöstä sai yhden pisteen ja voitosta kaksi.

## Mitalistit
### Miehet

### Naiset

## Lopputulokset
### Miehet

### Ottelut

## Naiset

## Mitalitaulukko

## Lähteet
*Volleyball at the 1964 Tokyo Summer Games  
*http://www.todor66.com/volleyball/Olympics/Men_1964.html
Sergei Fokitšev

**Sergei Fokitšev** (s. 4. helmikuuta 1963) on Neuvostoliittoa edustanut pikaluistelun olympiavoittaja. Hän oli parhaimmillaan 500 metrillä, mutta jo 1&nbsp;000 metriä oli hänelle sen verran heikompi laji, että hän ei kertaakaan yltänyt mitaleille Sprinttereiden MM-kilpailuissa.

Fokitšev luisteli tammikuussa 1984 Davosissa 500 metrillä kovimpia aikoja, mitä Medeon ulkopuolella oli ikinä luisteltu. Helmikuussa hän voitti samalla matkalla kultaa ensimmäisissä arvokilpailuissaan Sarajevon olympialaisissa ajalla 38,19&nbsp;s. Maaliskuussa hän oli sprinttereiden MM-kilpailuissa nopein molemmissa 500 metrin kilpailuissa mutta jäi yhteispisteissä viidenneksi. Kahtena seuraavana vuonna hän oli sprinttereiden MM-kilpailujen yhteispisteissä yhdeksäs ja seitsemäs, ja vuonna 1987 hän voitti jälleen molemmat 500-metriset ja sijoittui yhteispisteissä viidenneksi. Calgaryn 1988 olympialaisissa hän sijoittui 500 metrillä neljänneksi ajalla 36,82&nbsp;s häviten pronssimitalistille viisi sadasosasekuntia.

## Lähteet

* 
* Fokitšev Skateresults.com -tietokannassa

### Viitteet
Paul Haarhuis

**Paul Haarhuis** (s. 19. helmikuuta 1966 Eindhoven) on alankomaalainen entinen tennispelaaja. Hän on ATP-maailmanlistan nelinpelirankingin entinen ykkönen. Kaksinpelirankingilla hän oli korkeimmillaan sijalla 18. Hän voitti urallaan kuusi Grand Slam -turnausta miesten nelinpelissä. Kaiken kaikkiaan hän voitti yhden kaksinpeliturnauksen ja 54 nelinpeliturnausta.

## Grand Slam -turnausvoitot miesten nelinpelissä

## Lähteet
*
Tarzan & Jane

**Tarzan & Jane** on Disneyn suoraan DVD:lle julkaistu animaatioelokuva. Elokuva julkaistiin 2002 ja on jatko-osa nelivuotiselle klassikkoelokuvalle *[[Tarzan (vuoden 1999 elokuva)|Tarzan]],* joka on valmistunut vuonna 1999.

Elokuva huomioitiin neljällä DVD Exclusive ehdokkuudella. Parhaasta elokuvasta, alkuperäisestä laulusta, käsikirjoituksesta ja sävellyksestä.

## Juoni
Tarzan ja Jane ovat olleet naimisissa kohta vuoden ja Jane etsii viidakosta täydellistä lahjaa. Samalla hän muistelee Terkin ja Tantorin kanssa useita seikkailuja, joita hän on kokenut Tarzanin ja hänen ystäviensä kanssa. Jane yrittää etsiä lahjaa joka olisi vielä ikimuistoisempi, kuin menneet seikkailut.

## Äänirooleissa

### Suomalaiset äänet

## Lähteet
Jukka Jernvall

**Jukka Tapani Jernvall** (s. 4. joulukuuta 1963 Helsinki) on suomalainen evolutiivisen kehitysbiologian tutkija, joka parhaiten tunnetaan uraauurtavasta hampaiden kehityksen tutkimuksesta.

Jernvall väitteli Helsingin yliopistossa vuonna 1995. Hänen nisäkkäiden poskihampaita koskevan väitöskirjansa ohjaajina toimivat Irma Thesleff ja Mikael Fortelius. Tämän jälkeen hän on toiminut tutkijana Helsingin yliopiston Biotekniikan instituutissa ja New Yorkin Stony Brookin yliopistossa Yhdysvalloissa. Jernvallin tutkimus on tuonut yhteen molekyylibiologiaa ja toisaalta paleontologiaa ja evoluutiobiologiaa. Tiedelehti *[[Nature]]* kuvaili hampaiden kehitystä ja evoluutiota käsittelevän artikkelin yhdeksi viimeisten vuosikymmenien tärkeimmäksi evoluutiotutkimukseksi. Hampaiden lisäksi Jernvall tutkii niin fossiiliaineiston monimuotoisuutta kuin vapaana elävien hiirimakien vanhenemista Madagaskarilla.

Jernvall toimii akatemiaprofessorina Helsingin yliopiston Biotekniikan instituutissa.

Jernvall valittiin Suomalaisen Tiedeakatemian jäseneksi vuonna 2008.

## Lähteet

## Aiheesta muualla
* Jernvallin tutkimusryhmän sivut
* Artikkeli Jernvallin tutkimuksesta Suomen Akatemian verkkolehti Apropos'sa
Steve Mullings

**Steve Mullings** (s. 28. marraskuuta 1982) on jamaikalainen pikajuoksija. Hänen päämatkansa olivat 100 ja 200 metriä. Mullings on 176 senttimetriä pitkä ja painaa 67 kiloa. Hän on voittanut kaksi maailmanmestaruusmitalia Jamaikan 4×100 metrin viestijoukkueessa.

Mullings juoksi vuonna 2004 Jamaikan mestaruuskisoissa silloiset ennätyksensä 10,04 (100 m) ja 20,22 (200 m) ja ansaitsi paikan olympialaisiin. Hän jäi kuitenkin kiinni kielletyistä aineista kilpailun jälkeen. B-näytteen osoittauduttua positiiviseksi Mullings sai kahden vuoden kilpailukiellon. 

Mullings antoi kesäkuussa 2011 maansa mestaruuskisoissa positiivisen dopingnäytteen. Käryn oltua hänen uransa toinen hän sai elinikäisen kilpailukiellon. Mullings piti dopingtestiä epäluotettavana ja valitti urheilun kansainväliseen vetoomustuomioistuimeen, mutta CAS piti hänen elinikäisen kilpailukieltonsa voimassa.

## Henkilökohtaiset ennätykset

### Ulkoradat

* 100 m: 9,80 (2011)
* 200 m: 19,98 (2009)

### Sisäradat

* 60 m: 6,59 (2004)
* 200 m: 20,72 (2004)

## Lähteet

## Aiheesta muualla
*
Kristoffer Stensrud

**Kristoffer Stensrud** (1953 – 18. syyskuuta 2021) oli norjalainen rahastosijoittaja, joka kuuluu Skagen-rahastoyhtiön perustajiin ja keskeisiin omistajiin. Stensrud oli vuonna 2010 Norjan varakkaimpia miehiä. 

Stensrud opiskeli taloutta Kööpenhaminan kauppakorkeakoulussa. Hän oli johtava analyytikko kööpenhaminalaisessa Børsinformasjon Aps:ssa vuosina 1979–1983 ja Børsinformasjon I. R.:n salkunhoitaja 1983–85. 1985–89 Stensrud oli Stafondsin (myöhemmin SR-Fonds) analyytikko ja ulkomaanvastaava ja 1990–91 johtava analyytikko Carnegie-Jensenissä Kööpenhaminassa. 

Stensrud ja hänen kaksi ystäväänsä perustivat Skagenin Stavangerissa vuonna 1992. Kahdessakymmenessä vuodessa yhtiö laajentui muihin pohjoismaihin ja sen sijoitusvarallisuus kasvoi 12 miljardiin euroon (2010). Yhtiön sijoitusrahastoista suurin on *Kon-Tiki*, jonka salkunhoitajana Stensrud toimii. Suomesta Skagenin rahastoihin, pääasiassa Kon-Tikiin, on investoitu noin 300 miljoonaa euroa. 

## Lähteet
Afrikanrääkkä

**Afrikanrääkkä** (*Crex egregia*, myös *Crecopsis egregia*) on afrikkalainen rantakanojen heimoon kuuluva lintulaji. Se elää Saharan eteläpuolisessa Afrikassa Senegalista ja Keniasta aina Etelä-Afrikan Kapmaahan. Se puuttuu mantereen lounais- ja eteläosien kuivimmilta alueilta. Wilhelm Peters kuvaili lajin holotyypin Tetestä Sambesilta vuonna 1854.

## Lähteet
Jama Masjid

**Jama Masjid** (, *jama* eli kokouspaikka) tai **perjantaimoskeija** on moskeija, jossa on *[[Minbar|minbar]]* eli saarnastuoli. Siellä pidetään *[[jumu'ah]]*, eli viikoittainen perjantain keskipäivän rukoilu.

Jama Masjid voi viitata esimerkiksi seuraaviin moskeijoihin:
* Jama Masjid (Mumbai), Mumbai
* Jama Masjid (Delhi),  Delhi
* Jama Masjid (Srinagar), Jammu & Kashmir
* Jama Masjid (Agra), Agra
* Jama Masjid (Fatehpur Sikri), Fatehpur Sikri
* Jama Masjid (Ahmedabad), Ahmedabad
* Jama Masjid (Srinagar), Srinagar
Pikkunokikana

**Pikkunokikana** (*Fulica leucoptera*) on eteläamerikkalainen rantakana. Se elää Chilessä, Boliviassa, Paraguayssa, Brasilian kaakkoiskolkassa ja sieltä etelään läpi Argentiinan Tulimaahan ja Falklandsaarille saakka. Louis Jean Pierre Vieillot kuvaili lajin holotyypin Paraguaysta vuonna 1817.

## Lähteet
Markku Takala

**Markku Takala** (s. 2. toukokuuta 1972 Vantaa) on entinen suomalainen jääkiekkoilija. Vantaalaisesta kiekkokoulusta lähtöisin oleva Takala on pelannut pääasiassa ulkomaiden pääsarjoissa, mutta lisäksi hän pelasi yhden täyden kauden SM-liigassa Kiekko-Espoossa kaudella 1993–1994 ja muutaman kauden Mestiksessä ja sitä edeltäneessä I-divisioonassa. Pääosan urastaan hän vietti Norjan pääsarjassa, GET-liigassa.

Takala on myös pelannut kuusi poikien maaottelua.

## Saavutukset
* Kultainen kiekko -palkinto 2000–2001
* Mestiksen paras pistemies 2000–2001
* Mestiksen All-stars-ykkössentteri 2000–2001

## Lähteet
*Eliteprospects.com
*
### Viitteet
Lonely Nights

**Lonely Nights** on alun perin Bryan Adamsin esittämä kappale vuodelta 1981. 

Uriah Heep -yhtye teki kappaleesta cover-version vuoden 1983 *[[Head First (Uriah Heepin albumi)|Head First]]* -albumilleen, ja se julkaistiin myös singlenä. Kyseisen singlen b-puolena toimi ”Weekend Warriors”, joka kuuluu myös *Head First* -albumille. Sen tekijöiksi on merkitty kaikki yhtyeen tuolloiset jäsenet. ”Lonely Nights” oli Uriah Heepin ensimmäinen single, joka nousi sen kotimaan Britannian singlelistalle sijoituksen ollessa 85.

## Lähteet
Jani Savolainen

**Jani Savolainen** (s. 5. lokakuuta 1988 Kuopio) on suomalainen jääkiekkoilija, joka pelasi kaudella 2015–2016 Ruotsin kolmanneksi korkeimmalla sarjatasolla Hockeyettan-joukkue Piteå HC:ssä. Hän on pelipaikaltaan oikea laitahyökkääjä ja laukoo oikealta.

## Ura
### Seuraura
Savolainen on Kalevan Pallon kasvatti. Hän teki toukokuussa 2006 kaksivuotisen SM-liigasopimuksen joukkueen kanssa, muttei Savolainen debytoinut vielä SM-liigassa kaudella 2006–2007. Hän kuitenkin teki debyyttinsä miesten peleissä esiintyessään kuudessa Mestis-ottelussa alle 20-vuotiaiden maajoukkueessa. Savolainen teki niissä yhden syöttöpisteen.

Kaudella 2007–2008 Savolainen pelasi viisi SM-liigaottelua antaen niissä yhden syöttöpisteen. Hän pelasi kauden lähinnä KalPan A-nuorissa, jotka voittivat mestaruuden keväällä 2008. Savolainen toimi joukkueen kapteenina. Hän siirtyi kaudeksi 2008–2009 Mestis-joukkue Jokipoikiin. Savolainen oli 13 maalillaan joukkueen toiseksi paras maalintekijä Samu Pitkäsen kanssa. Hän voitti keväällä 2009 Mestiksen hopeaa. Savolainen teki samana keväänä jatkosopimuksen Jokipoikien kanssa kaudeksi 2009–2010. Hän teki 43 ottelussa tehot 16+19=35, joilla Savolainen oli joukkueen kolmanneksi paras pistemies. Hän voitti keväällä 2010 Mestiksen mestaruuden. Jokipojat kohtasivat liigakarsinnoissa Tampereen Ilveksen, jolle joukkue kuitenkin hävisi otteluvoiton 4–1.

Savolainen siirtyi kaudeksi 2010–2011 Kajaanin Hokkiin, jossa häntä valmensi KalPan A-nuorten mestarijoukkueesta tuttu Sami Karppinen. Savolaisesta oli kysyntää useasta Mestis-seurasta ja parista SM-liigajoukkueestakin. Hän teki runkosarjassa tehot 10+18=28, joilla Savolainen sijoittui Hokin sisäisessä pistepörssissä kolmanneksi Niko Saarenpään kanssa.

Toukokuussa 2011 Savolainen siirtyi yksivuotisella sopimuksella Mikkelin Jukureihin. Hän jakoi kolmella osumallaan kevään 2012 pudotuspeleissä joukkueen sisäisen maalipörssin voiton kolmen muun pelaajan kanssa. Toisen Jukurit-kautensa 2012–2013 päätteeksi Savolainen voitti Mestiksen-mestaruuden, mutta joukkue kuitenkin hävisi liigakarsinnat Tampereen Ilvekselle otteluvoitoin 4–1. Helmikuussa 2013 hän teki kaksivuotisen jatkosopimuksen Jukureiden kanssa. Kaudella 2013–2014 Savolainen voitti joukkueen sisäisen tehotilaston lukemalla +12. Hän voitti kauden päätteeksi Mestis-hopeaa. Kausi 2014–2015 päättyi Mestiksen-mestaruuteen.

Lokakuussa 2015 Savolainen siirtyi loppukauden kattavalla sopimuksella Ranskan Ligue Magnusin Lions de Lyoniin oltuaan alkukauden ilman sopimusta. Hän pelasi siellä vain kolme ottelua ilman tehopisteitä, kunnes Savolainen siirtyi joulukuussa Ruotsin kolmanneksi korkeimmalle sarjatasolle Hockeyettanin Piteå HC:hen.

### Maajoukkueura

Savolainen edusti Suomea alle 18-vuotiaiden MM-kilpailuissa vuonna 2006, jolloin hän voitti hopeaa. Hän pelasi myös World U-17 Hockey Challengessa vuonna 2005. Yhteensä Savolainen on pelannut 50 poikien maaottelua.

## Tilastot

## Lähteet
*
*

### Viitteet
Stay on Top

**Stay on Top** on Uriah Heepin kappale ja single vuodelta 1983. Se julkaistiin albumilla *[[Head First (Uriah Heepin albumi)|Head First]]*. Kappale ei ole yhtyeen omaa käsialaa. ”Stay on Top” on jälkimmäinen yhtyeen kahdesta brittilistalle nousseesta singlestä.

## Lähteet
Lentopallo kesäolympialaisissa 1968

**[[Kesäolympialaiset 1968|Vuoden 1968 kesäolympialaisten]] [[lentopallo]]** järjestettiin 13.&ndash;26. lokakuuta 1968 Meksikossa. Tämä oli toinen kerta, kun laji oli mukana olympialaisten ohjelmassa. Mukana oli 206 osanottajaa 12 eri maasta. Tapahtumia oli kaksi. Miesten sarjassa oli kymmenen joukkuetta, jotka pelasivat toisiaan vastaan kerran. Sarjataulukossa ensimmäiseksi sijoittunut voitti kultaa, toiseksi hopeaa ja kolmanneksi pronssia. Naisten sarjassa joukkueita oli kahdeksan. Häviöstä sai yhden pisteen ja voitosta kaksi.

## Mitalistit
### Miehet

### Naiset

## Lopputulokset
### Miehet

### Naiset

## Mitalitaulukko

## Lähteet
*Volleyball at the 1968 Ciudad de México Summer Games
AS Gabès

**Avenir Sportif de Gabès** () on tunisialainen jalkapalloseura, joka perustettiin vuonna 1978. Sen kotistadion on Stade du Zrig, joka sijaitsee Gabèsissa.

Joukkue on pelannut parhaimmillaan kolmesti Tunisian pääsarjassa. Ensimmäisen kerran joukkue pelasi pääsarjassa kaudella 1984–1985 ja toisen kerran 1995–1996. Kolmannen kerran AS Gabès pelasi pääsarjassa kaudella 2010–2011.

## Päävalmentajat

## Lähteet
Saarijärvi (Vaala)

**Saarijärvi** on pieni järvi Vaalan pohjoisosassa Oterman ja Paatinjärven pohjoispuolella. Se laskee Väliojan kautta Ala-Potkunjärveen.

Järvessä on kaksi saarta ja pieni luoto, suuremmassa saaressa on eräkämppä ja sitä vastapäätä järven länsirannalla vanhan kalasaunan jäännökset. Vaikka järvi on matalarantainen ja varsinkin eteläpuolelta soistunut, sen itärannalla on myös kallioita ja mäntymetsää. Luoteessa noin kilometrin päässä olevasta Korpijärvestä järveen laskee Korpioja, koillisessa puolen kilometrin päässä on pieni Piilolampi.

Vaalassa on kaksi muutakin Saarijärveä.

## Lähteet
Alain Corneau

**Alain Corneau** (7. elokuuta 1943 Meung-sur-Loire, Loiret, Ranska – 30. elokuuta 2010 Pariisi, Ranska) oli ranskalainen elokuvaohjaaja ja käsikirjoittaja. 

Corneau oli alun pitäen muusikko. Hän työskenteli Costa-Gavrasin avustajana, jolloin hänellä oli myös ensimmäinen tilaisuus työskennellä näyttelijä Yves Montandin kanssa, jonka kanssa hän teki yhteistyötä myöhemminkin urallaan, elokuvissa *[[Silmukka kiristyy]]* (1976) ja *[[La menace]]* (1977) ja *[[Raaka peli ratkaisee]]* (1981).

Corneau ohjasi Gérard Depardieuta vuonna 1991 elokuvassa *[[Kaikki elämän aamut (elokuva)|Kaikki elämän aamut]]*. Elokuva sai valtavan suosion ja lukuisia palkintoja, muun muassa seitsemän César-palkintoa.

Corneau kuoli syöpään.

## Filmografia
**Police Python 357*, *[[Silmukka kiristyy (vuoden 1976 elokuva)|Silmukka kiristyy]]* 1976 ohjaus
**La Menace* 1977 ohjaus, käsikirjoitus
**Série noire*, *[[Piru perii omansa]]*, 1979 ohjaus, käsikirjoitus
**Le Choix des armes*, *[[Raaka peli ratkaisee]]*, 1981 ohjaus
**Fort Saganne* 1984 ohjaus, käsikirjoitus
**Nocturne indien*, *[[Intialainen yösoitto]]* 1989 ohjaus
**Tous les matins du monde*, *[[Kaikki elämän aamut (elokuva)|Kaikki elämän aamut]]*, 1992 ohjaus, käsikirjoitus
**Le Cousin*, *[[Vasikka (elokuva)|Vasikka]]*, 1998 ohjaus, käsikirjoitus
**Stupeur et tremblements*, *[[Nöyrin palvelijanne]]*, 2003 ohjaus, käsikirjoitus
**Les Mots bleus*, *[[Siniset sanat]]*, 2005 ohjaus, käsikirjoitus
**Crime d’amour*, *[[Love Crime]]*, 2010 ohjaus, käsikirjoitus

## Lähteet
Jarosław Łabieniec

**Jarosław Łabieniec** (s. 1974) on puolalainen kitaristi ja säveltäjä. Hän on soittanut mm. Vaderin riveissä yhtyeen alkuaikoina.

## Diskografia
**Dies Irae**
*

**Vader**
* 
* 
* 
* 

**NYIA**
* 

**Vierailut**
* Sweet Noise - 

## Aiheesta muualla
*
Pablo Pintos

**Pablo César Pintos Cabral** (s. 1. heinäkuuta 1987 Montevideo, Uruguay) on uruguaylainen jalkapalloilija, pelipaikaltaan oikea laitapuolustaja. Hän edustaa Defensor Sportingia.

## Ura

Pintos aloitti uransa montevideolaisessa Defensor Sportingissa vuonna 2006 ja kuului Apertura-mestaruuden syksyllä 2007 ja Clausura-mestaruuden keväällä 2009 voittaneeseen joukkueeseen. Kaudella 2009–2010 hän edusti argentiinalaista San Lorenzoa.

Italialainen Lazio hankki Pintosin pelaajaoikeudet 1,4 miljoonalla eurolla kesällä 2010. Roomalaisseura ei kuitenkaan lopulta löytänyt hänelle tilaa joukkueensa ulkomaalaiskiintiöstä, ja hän siirtyi vielä saman siirtoikkunan aikana ilmaiseksi espanjalaiseen Getafeen, jonka kanssa hän teki viisivuotisen sopimuksen. Ura Espanjassakaan ei alkanut mairittelevasti, sillä kaudella 2010–2011 Pintos pelasi vain kuudessa sarjaottelussa ja kaikki kilpailut mukaan lukien 11 ottelussa. Kaudeksi 2011–2012 häntä ei rekisteröity lainkaan pelaavaan kokoonpanoon, ja tammikuussa 2012 hän palasi lainasopimuksella kasvattajaseuraansa Defensor Sportingiin.

## Lähteet

## Aiheesta muualla

* Pablo Pintosin tilastot ESPN Soccernet -sivustolla
Eduardo Gonçalves de Oliveira

**Eduardo Gonçalves de Oliveira** eli **Edu** (s. 30. marraskuuta 1981 São Paulo, Brasilia) on brasilialainen ammattilaisuransa päättänyt jalkapalloilija, joka pelasi keskushyökkääjän pelipaikalla.

## Seurajoukkueura
Edu on edustanut useita eri seuroja uransa aikana sekä kotimaassaan että ulkomailla. Ennen siirtymistään eteläkorealaiseen Suwon Bluewingsiin hän edusti saksalaista Mainzia.

3. tammikuuta 2010 hän palasi Saksaan ja teki sopimuksen Schalken kanssa.

## Saavutukset

* Saksan cupin voitto: 2010–2011

## Lähteet

## Aiheesta muualla
* Edun virallinen kotisivusto   
* Edun esittely Sambafoot-sivustolla
Raitatimalit

**Raitatimalit** (*Actinodura*) on pyrstötimalien heimoon kuuluva varpuslintusuku. Raitatimalien sukuun kuuluu BirdLife Suomen mukaan 3 lajia.

## Raitatimaleihin kuuluvia lajeja
* Rilliraitatimali (*Actinodura ramsayi*)
* Ruosteotsatimali (*Actinodura egertoni*)
* Vietnaminraitatimali (*Actinodura sodangorum*)

## Lähteet
Gomsin alue

**Gomsin alue** () on yksi Sveitsin 148:sta ja Wallisin kantonin 14:stä hallinnollisesta alueesta. Maantieteellisesti Gomsin alue sijaitsee Rhônen latvoilla, paikoin hyvin kapeassa laaksossa, laakson rinteillä ja ylätasangoilla. Matkailu on alueella tärkeä elinkeino: muun muassa Jungfraun–Aletschin maailmanperintökohteeseen kuuluva Aletschjäätikkö sijaitsee Gomsin alueella.

## Kunnat
Gomsin alueella on 12 kuntaa, joista suurin on Fiesch. Alueen keskuspaikka on Münster. Gomsin alueen asukasluku oli 31.12.2015 yhteensä 4&nbsp;452. Asukasluku on laskussa, sillä vuoden 2012 lopussa asukkaita oli 4&nbsp;630. Alueen pinta-ala on 588 km² . 

## Asukkaat ja kieli
Gomsin alue on saksankielistä maaseutua: vuonna 2000 alueen vakituista asukkaista 93 % oli saksankielisiä. Ranskankielisiä oli noin 1 % ja muun kielisiä noin 6 %. 

## Lähteet

## Aiheesta muualla
* Gomsin matkailusivut
* Goms Sveitsin historiallisessa tietosanakirjassa (saksaksi)
Konrad Karchut

**Konrad Karchut** (s. 1975) on puolalainen basisti.

Karchut on tehnyt yhteistyötä Dies Iraen kanssa sekä soittanut Vaderin riveissä vuosina 2002-2003. Hänen nykyinen yhtyeensä on Hunter, johon hän on kuulunut vuodesta 1999.

## Dyskografia
**Hunter**
* *Live* (2001, live)
* *Medeis* (2003)
* *T.E.L.I...* (2005)
* *HellWood* (2009)

**Vader**
* *[[Revelations (Vaderin albumi)|Revelations]]* (2002)

## Videografia
* Hunter - *Przystanek Woodstock* (2004, DVD)
* Vader - *[[Night of the Apocalypse]]* (2005, DVD)
* Hunter - *HolyWood* (2006, DVD)

## Aiheesta muualla
*
Oxygenol

**Oxygenol** on suomalainen tuotesarja, johon kuuluu aikuisten ja lasten hammastahnoja sekä suuvesiä. Hammastahnan valmistuksen Suomessa aloitti vuonna 1912 Oy Oxygenol Ab ruotsalaisen AB Oxygenolin lisenssillä. Nykyisin tuotteet kuuluvat Bernerin valikoimiin. Tuotteilla on Avainlippu-merkki.

## Historiaa

AB Oxygenol oli Ruotsiin vuonna 1908 perustettu teknokemian yritys, joka otti nimensä hammastahnoissa ja suuvesissä käyttämästään ”oksygenolista” eli vetyperoksidista. Suomeen Oy Oxygenol Ab:n perustivat 1912 apteekkari Edward Stigzelius ja hänen kaksi velipuoltaan, apteekkari Gösta Salingre sekä hammaslääkäri ja Dentaldepotin toimitusjohtaja Axel Salingre. Uusi yhtiö alkoi myydä ruotsalaisyhtiön ”hammastaikinaa”, ja vuoteen 1916 asti AB Oxygenol oli mukana suomalaisyhtiön vähemmistöosakkaana. Oy Oxygenol Ab piti konttoriaan Edward Stigzeliuksen omistaman Kauppatorin apteekin tiloissa. 

Oxygenol-hammastaikina valmistettiin aluksi rahtityönä lääketehdas Medicassa, kunnes veljekset ostivat vuonna 1920 kiinteistön nykyisestä Kalevankatu 30:stä ja siirsivät tuotannon sinne. Samana vuonna Edward-apteekkarin poika, farmaseutti Bertil Stigzelius, nimitettiin Oy Oxygenol Ab:n johtajaksi.

Vuonna 1950 kolmannen polven edustaja, insinööriksi opiskellut Björn Stigzelius alkoi jatkaa isänsä ja isoisänsä työtä. Hän kehitti ensimmäisenä Euroopassa hammastahnalle sopivan tyhjiövalmistuskattilan, joka mullisti valmistusprosessin. 1960-luvulla hän kehitti Suomen ensimmäisen fluoria sisältävän geelihammastahnan, jonka valmistus oli mahdollista vain tyhjiölaitteella. Samaa vakuumitekniikkaa alkoivat vähitellen käyttää muutkin hammastahnavalmistajat.

Vuonna 1975 Oy Oxygenol Ab:lle valmistui uusi tehdas Espoon Kivenlahteen. 1980- ja 1990-lukujen vaihteessa yritys myytiin Oy Bergenheim Yhtiöt Ab:lle, ja vuonna 1998 Bergenheim myytiin puolestaan Bernerille, joka edelleen valmistaa Oxygenol-hammastahnoja.

Oy Oxygenol Ab valmisti myös Amarant-ihonhoitotuotteita, joihin kuului muun muassa varhaisia jauhemaisia tai nestemäisiä deodorantteja. 1980-luvulla muita Oxygenol-yhtiön tuotteita olivat käsienpuhdistusaine Swarfega ja alankomaalaisen General Cosmeticsin tuotteet, joita markkinoimaan perustettiin tytäryhtiö Oxy Marketing Oy.

### Hakaniemen valomainos

Oxygenol on kuulunut jo vuosikymmenien ajan myös Helsingin katukuvaan: tuotemerkin nimi on luettavissa parimetrisin kirjaimin Hakaniemen metroaseman lähellä olevan Arenan talon katolta Hakaniemen torin suunnasta.

## Lähteet

## Aiheesta muualla
* Oxygenolin kotisivut
* Oy Oxygenol Ab:n historiaa Pörssitiedossa
Janne Kanerva

**Janne Nikodemus Kanerva** (s. 29. heinäkuuta 1970 Kankaanpää) on suomalainen, 1990-luvulla menestynyt painonnostaja.

Kanerva edusti Suomea kaksissa olympialaisissa. Barcelonassa 1992 hän sijoittui 90-kiloisten sarjassa 17:nneksi ja Atlantassa 1996 108-kiloisten sarjassa 14:nneksi. MM-kilpailuissa hän sijoittui 12:nneksi vuonna 1994, 16:nneksi vuonna 1995, 11:nneksi vuonna 1997 ja 12:nneksi vuonna 1998. EM-kilpailuissa hän oli parhaimmillaan seitsemäs vuonna 1996 ja kahdeksas vuonna 1995. Pohjoismaiden mestaruuden hän voitti vuonna 1997.

Seuratasolla Kanerva edusti Kankaanpään Voimailijoita. Hän voitti Suomen-mestaruuden vuosina 1994–1997.

## Lähteet

*
Jama Masjid (Delhi)

**Jama Masjid** (suom. **Perjantaimoskeija**, pidemmältä nimeltään **Masjid-i Jahan Numa**) on moskeija Delhin vanhassakaupungissa, Intiassa. Moskijan rakennutti Suurmogulien valtakunnan hallitsija Šah Jahan ja se valmistui vuonna 1656. Moskeija on edelleen Delhin tärkein moskeija ja kaupungin muslimien hengellinen keskus.

## Moskeija

Jama Masjid eli pidemmältä nimeltään *Masjid-i Jahan Numa* sijaitsee kukkulalla Delhin vanhassakaupungissa noin kilometrin päässä Delhin Punaisesta linnoituksesta. Se on kaupungin tärkein moskeija ja paikallisten muslimien hengenelämän keskus. Kokonsa puolesta se on Intian niemimaan toiseksi suurin moskeija. Kaupungin muslimeilla on tapana kerääntyä moskeijalle kuuntelemaan perjantairukous.

Moskeijaa ympäröivät suuret porttirakennukset. Pääsisäänkäynti sijaitsee moskeijan itäpuolella ja sisääntulo tapahtuu suuria kiviportaita pitkin. Itse moskeijarakennus on kolmekupolinen ja se on rakennettu hiekkakivestä. 40-metriä korkeat minareetit on koristeltu marmorilla. Moskeijan julkisivua koristaa suuri *iwan*-suippokaari ja sen pienemmät toisinnot. Moskeijarakennuksessa sisäpihan länsipuolella sijaitsee islamin pyhää kaupunkia Mekkaa symboloiva *[[mihrab]]*. Moskeijan sisätilojen suurin huone on rukoussali, jonka sisäänkäyntien yläpuoli on koristeltu persialaisin kalligrafein. Moskeijan suuri piha toimii rukoustilana. Pihalle mahtuu yhtä aikaa noin 25&nbsp;000 ihmistä. Pihan keskellä on peseytymiseen tarkoitettu allas.

## Historia

Jama Masjid eli Perjantaimoskeijan rakennutti Suurmogulien valtakunnan hallitsija Šah Jahan, joka tunnettiin yleisemminkin islamilaisen arkkitehtuurin tukijana ja esimerkiksi Taj Mahalin rakennuttajana. Jama Masjidin moskeijan rakennustyöt alkoivat vuonna 1656 ja ne valmistuivat kuusi vuotta myöhemmin. Rakennustöissä oli noin 5&nbsp;000 työläistä.

2000-luvulla moskeijalla on sattunut useampia väkivaltaisuuksia, joista ainakin osa on luokiteltu terrorismiksi. Huhtikuussa 2006 13 henkilöä haavoittui kahden pommin räjähdyksessä. Vuonna 2010 moskeijan ulkopuolella olleen matkailijoiden linja-auton ammuskelussa haavoittui kaksi henkilöä.

## Lähteet
Jorge López

**Jorge López Montaña** (s. 19. syyskuuta 1978 Logroño, Espanja) on espanjalainen jalkapalloilija. Hän edustaa kreikkalaista OFI Kreetaa ja on pelipaikaltaan keskikenttäpelaaja.

## Seurajoukkueura
López on kotikaupunkinsa Logroñésin kasvatti. Hän siirtyi vuonna 1999 Villarrealiin, jossa ensimmäinen kausi päättyi juhlaan joukkueen noustessa maan pääsarjaan Primera Divisióniin. Ensiesiintymisensä Primera Divisiónissa hän teki 10. syyskuuta 2000 ottelussa Rayo Vallecanoa vastaan. Ensimmäisellä pääsarjakaudellaan hän pelasi 35 ottelua ja teki niissä kahdeksan maalia.

Kaudeksi 2003–2004 López siirtyi naapuriseura Valenciaan. Seuraavan kauden hän pelasi lainasopimuksella Mallorcassa ja palasi tämän jälkeen takaisin Valenciaan. Vuodet 2005–2007 hän kärsi vakavista loukkaantumisista ja pelasi ainoastaan 19 ottelua tänä aikana.

López vapautettiin sopimuksestaan kesällä 2007 ja niin hän siirtyi ilmaisella siirrolla Racing Santanderiin. Hän kuului kauden aikana joukkueen luottopelaajiin, kun se pelasi muun muassa ensimmäistä kertaa eurocup-otteluita karsittuaan UEFA Cupiin.

López siirtyi maan toiseksi korkeimmalla sarjatasolla Segunda Divisiónissa pelanneeseen Zaragozaan 3 miljoonan euron siirtokorvauksella 1. syyskuuta 2008. Hän pelasi kauden 38 ottelua ja teki niissä seitsemän maalia, kun joukkue nousi vuoden tauon takaisin Primera Divisióniin.

## Lähteet

## Aiheesta muualla
* Tilastot BDFutbol -sivustolla
Dies Irae (yhtye)

**Dies Irae** on puolalainen death metal -yhtye, joka on perustettu vuonna 1992.

Yhtyeen varhaistuotantoa on huomattavasti inspiroinut sekä vaikuttanut Vader ja Morbid Angel.

## Viimeisin tunnettu kokoonpano
* Jacek Hiro – kitara (2000–2005)
* Mauser – kitara (1992–1997, 2000–2005)
* Novy – laulu, bassokitara (2000–2005)
* Docent – rummut (2000–2005)

### Entiset jäsenet
* Vitek – rummut (2004)
* Gilan – rummut (1992–1997)
* China – kitara (1994–1997) 
* Piotr "Czarny" Bartczak – bassokitara (1992–1997)
* Saimon – bassokitara

## Diskografia
### Studioalbumit
* 
* 
* 

### Livealbumit
* 

### Demot
* 

## Lähteet

## Aiheesta muualla
*
On the Sunny Side of the Street

”**On the Sunny Side of the Street**” on Jimmy McHugh’n säveltämä ja Dorothy Fieldsin sanoittama musiikkikappale vuoden 1930 musikaalinäytelmästä *Lew Leslie’s International Revue*. Sen esitti näytelmässä Harry Richman, mutta itse näytelmä oli paha floppi ja esitykset loppuivat nopeasti. Musikaalin huonosta menestyksestä huolimatta ”On the Sunny Side of the Streetistä” tuli todella suosittu. Vuonna 1930 listoille nousivat Richmanin ja Ted Lewisin nauhoitukset. Louis Armstrong nauhoitti oman versionsa vuonna 1934, ja kappale yhdistetään nauhoituksen suosion vuoksi usein nimenomaan häneen.

Kappaleesta on tehty lukuisia nauhoituksia; Charles Hammin kokoaman listan mukaan se oli Yhdysvalloissa yksi 1900-luvun ensimmäisen puoliskon 40 levytetyimmästä kappaleesta. Muun muassa Art Tatum, Frank Sinatra, Ella Fitzgerald ja Dizzy Gillespie ovat nauhoittaneet sen. Tommy Dorsey ja Jo Stafford nostivat sen 1940-luvun puolivälissä uudelleen listoille, ja Stevie Wonder äänitti kappaleesta oman versionsa vuonna 1960.

Vaikka sävellyksen tekijänoikeudet rekisteröi McHugh, huhun mukaan kappale saattaa olla alun perin jazzpianisti Fats Wallerin säveltämä. Kerrotaan, että Waller olisi säveltänyt sekä ”On the Sunny Side of the Streetin” että vuonna 1928 julkaistut kappaleet ”If I Had You” ja ”I Can’t Give You Anything But Love” ja myynyt ne sitten sellaisenaan eteenpäin.

Usko Kemppi kirjoitti kappaleeseen suomalaiset sanat nimellä **Kadun aurinkoisella puolella** ja sen ovat levyttäneet mm. Eero Väre vuonna 1950 ja Lasse Liemola vuonna 1957.

## Lähteet
Sulpitia Cesis

**Sulpitia Cesis** (1577–?) oli italialainen säveltäjä ja luutisti San Agostinon luostarissa Modenassa. Hänet tunnetaan vain vuonna 1619 julkaisemastaan *Motetti Spiritualesta*, 23:n hengellisen motetin kokoelmasta, jonka joissain teoksissa on käytetty sinkkejä ja pasuunoita. Kyseisiä soittimia ei tuohon aikaan hyväksytty luostarissa.

Cesis oli aatelissuvusta; hän oli kreivin tytär.
Tololwa M. Mollel

**Tololwa M. Mollel** (s. 25. kesäkuuta 1952) on tansanialainen kirjailija. Hän on kirjannut muistiin ja muokannut tansanialaisia kansantarinoita lapsille. Mollel opiskeli Tansanian ja Kanada yliopistoissa, ja palasi valmistuttuaan kotimaahansa Tansaniaan. Siellä hän luennoi teatteritiedettä ja ohjasi lasten teatterissa. Vuonna 1986 Mollel muutti Kanadaan. Hänen kirjaamiaan tarinoita on julkaistu sekä lehdissä että kirjoina.

## Teoksia
* The Orphan Boy (1990). .
## Lähteet
Meung-sur-Loire

**Meung-sur-Loire** on kunta Ranskassa Loiret'n departementissa Pohjois-Ranskan keskiosassa.

Kylän merkkihenkilöitä on Jean de Meung (s. 1240), joka jatkoi *[[Ruusuromaani]]n* kirjoittamista Guillaume de Lorris'n (s. 1200). jälkeen. Kylästä on kotoisin myös elokuvaohjaaja Alain Corneau. 

Seudulla käytiin Meung-sur-Loiren taistelu vuonna 1429.

## Nähtävyyksiä
* Arboretum des Prés des Culands

## Katso myös
* Luettelo Loiret'n kunnista

## Lähteet

## Aiheesta muualla
*Meung-sur-Loiren linna
Calton Hill

**Calton Hill** on  puisto- ja ulkoilualue Edinburghissa, Skotlannissa. Se sijaitsee keskustan lähellä, uudenkaupungin itäpuolella, lyhyen kävelymatkan päässä. Se on suosittu ulkoilu- ja piknikalue. Sieltä avautuvat hyvät näköalat pohjoiseen merelle, länteen yli kaupungin sekä etelään Arthur’s Seatille.

Calton Hillillä sijaitsee kaupungin observatorio. Siellä on myös monta muistomerkkiä, kuten National Monument ja Nelson Monument.

## Lähteet

## Aiheesta muualla
Arto Savonen

**Arto Olavi Savonen** (s. 30. syyskuuta 1960 Loimaa) on suomalainen, 1980- ja 1990-luvuilla menestynyt painonnostaja.

Savonen sijoittui Barcelonan olympialaisissa 1992 110-kiloisten sarjassa sijalle 13. MM-kilpailuissa hän sijoittui yli 110-kiloisten sarjassa seitsemänneksi vuonna 1990 ja 110-kiloisten sarjassa kymmenenneksi vuonna 1991. EM-kilpailuissa hän oli parhaimmillaan kahdeksas vuonna 1990 ja kymmenes vuonna 1991. Pohjoismaiden mestaruuden hän voitti vuosina 1989–1991.

Seuratasolla Savonen edusti Loimaan Leiskua, Porin Pyrintöä, Puntti-Karhuja ja Lohja Liftingiä. Hän voitti yhdeksän Suomen-mestaruutta vuosina 1986–1996. Viimeisen SM-mitalin hän sai vuonna 2008. Veteraanisarjoissa hän voitti Euroopan-mestaruuden vuosina 1995 ja 1996.

Arto Savosen aviopuoliso on judoka Anne Åkerblom.

## Lähteet
* 
### Viitteet
Pikku Kuivasaari

**Pikku Kuivasaari** () on pieni saari Kuivasaaren koillispuolella. Pikku Kuivasaaren ja Kuivasaaren yhdistää toisiinsa aallonmurtaja, joka rakennettiin ensimmäisen maailmansodan aikana.

Saaressa on haapavaltainen lehto ja suojeltu merenrantaniitty (pinta-ala 0,21 ha ). Pikku Kuivasaari on luonnonsuojelullisesti merkittävä kasvillisuus- ja lintukohde, ja se on vapaaehtoisesti rauhoitettu vapusta juhannukseen.

## Lähteet
Toivo Elomaa (sanoittaja)

**Toivo Elomaa** (30. toukokuuta 1904 Sippola – 10. lokakuuta 1980 Myllykoski, Anjalankoski) oli suomalainen sanoittaja, joka käytti nimimerkkiä *Topi*.

Elomaa kävi kansakoulun ja työskenteli kauppa-apulaisena, tukkimiehenä, kattilahuoneenhoitajana, rakennustyöläisenä sekä louhinta- ja poraustyöläisenä.

Elomaan sanoittamia olivat muun muassa Uuno Mattilan 1933 säveltämä foxtrot ”Niilin rannalla”, Aarne Nuotion 1933 säveltämä foxtrot ”Kotimaan kaiho” ja Valto Tynnilän 1938 säveltämä polkka ”Viipurin Vihtori”, joka oli alun perin tarkoitettu viipurilaisen harmonikkatehtaan mainoslauluksi.

## Teoksia
* Muistelutarinoita teoksessa *Kohinaa 78*. Anjalankosken kaupunki 1978
* *Topin riimit ja muistelut*, julkaisija Anjalankosken kulttuurilautakunta ja Anjalankosken työväenopisto.  Anjalankoski 1979, 2. painos 1982

## Lähteet
* 
* Pomus.net : Arvi Hännisen diskografia
* Pomus.net : Valto Tynnilä
* Kymenlaakson kirjailijat : Toivo Elomaa
Tehdastila

**Tehdastila** oli entisajan Suomessa kruununtila, jonka metsät ja maakirjaverot oli varattu teollisuuslaitoksen ylläpitoon. Teollisuudenharjoittaja saattoi ostaa tehdastilan perimysmaakseen. Tilan asukas sai kuitenkin pitää sitä hallinnassaan sukupolvesta toiseen kunhan suoritti veronsa tehtaalle. Tilan asukas ei saanut käyttää tilan metsää muuhun kuin kotitarvepuun ottoon eikä raivata metsään uutta peltoa ilman tehtaanomistajan lupaa, paitsi maaherran suostumuksella. Tilan metsiä käytettiin tehtaan tarpeisiin ja asukkaan suostumuksella tilan maakirjaverot tuli suorittaa puuhiilinä ja hevosajoina.

Edellä on kuvattu tehdastilaa sanan ahtaammassa merkityksessä. Laveammin ymmärrettynä tehdastila tarkoitti maakirjaan tai maarekisteriin merkittyä tilaa, jota käytettiin tehdasliikkeen harjoittamiseen. Tällaisen tilan koko saattoi vaihdella pienestä palstasta kokonaiseen maatilaan. Ahtaammin ymmärretty tehdastila muodostettiin tehdastilaksi lain määräysten mukaan tai luovutettiin tehtaan käyttöön erikoissäännöksiin perustuen. Vielä 1800-luvun puolivälissä oli useita tehdastilalajeja. Tehdastiloja olivat saaneet erityisellä katselmuksella kaivokset, sulatot, kankirautalaitokset ja muut vasaristot, rautateostehtaat, sahat, tullijauhomyllyt, survin- ja vanutuslaitokset sekä vesivoimalat. Lisäksi valtionmetsistä luovutettiin laitoksille rekognitiometsiä.

## Lähteet
Rekognitiometsä

**Rekognitiometsä** oli yksityisen tehtaan käyttöön luovutettu valtion omistama metsä. Korvaukseksi tehdas maksoi hakkaamastaan puustosta valtiolle vuosittain *rekognitiomaksua,* ellei ollut saanut siitä vapautusta. Rekognitiometsiä perustettiin Ruotsissa ja Suomessa varsinkin 1600- ja 1700-luvuilla. Niitä käytettiin etenkin vuoriteollisuuden malmeja rikastaessaan tarvitseman puuhiilen tuottamiseen. Suomessa järjestely lakkautettiin 1925 ja rekognitiometsät määrättiin palautettaviksi valtiolle korvauksetta. Suomessa oli 1924 viisi rekognitiometsää, joiden yhteispinta-ala oli 6&nbsp;269 hehtaaria.

## Lähteet

## Kirjallisuutta
* E. J. Castrén: *Rekognitsionimetsät ja tehdastilat,* Maatalousministeriö 1924.
Lanosterolisyntaasi

**Lanosterolisyntaasi** eli **2,3-oksidoskvaleeni-lanosterolisyklaasi** on entsyymi, joka katalysoi eläinten ja sienien soluissa 2,3-oksidoskvaleenin muuntumista lanosteroliksi. Ihmisellä lanosterolisyntaasin muodostumista ohjaa LSS-geeni, joka sijaitsee kromosomissa 21q22.3.

## Reaktiomekanismi
2,3-oksidoskvaleeni asettuu sopivaan konformaatioon lanosterolisyntaasin aktiiviseen kohtaan. Aikaisemmin luultiin, että reaktion vaiheet tapahtuisivat kytkettyinä eli lähes samanaikaisesti, mutta myöhemmät tutkimukset osoittivat sen etenevän vaiheittain prosterolivälivaiheen kautta. Neljä ensimmäistä entsyymin katalysoimaa vaihetta ovat syklisointeja, joiden kuluessa muodostuu syklisiä karbokationivälituotteita, joista viimeinen on prosteroli. Tämän jälkeen tapahtuu hydridi-ionin siirtymisiä rengasrakenteessa, mitä seuraa metyyliryhmien siirtäminen hiiliatomeilta toisille. Lopulta rakenteesta irtoaa protoni ja muodostuu kaksoissidos ja reaktion lopputuote, lanosteroli, irtoaa entsyymistä.



## Inhibiittorit
Lanosterolisyntaasia inhibitoivat monet orgaaniset skvaleenin johdannaiset. Muita inhibiittoreita ovat muun muassa N-etyylimaleimidi, kolesteroli ja hiirillä klorokiini.

## Lähteet
Rockarama

**Rockarama** on Uriah Heepin kappale vuodelta 1985. Se julkaistiin albumilla *[[Equator]]*. Kappaleen tekijöiksi on merkitty yhtyeen kaikki tuolloiset jäsenet. Singlen b-puolena toimi kappale ”Backstage Girl”, joka ei kuulunut *Equatorille*.

## Lähteet
Pitäjänyhdistys

**Pitäjänyhdistys** oli Ruotsissa ja Suomessa käytössä ollut järjestely palovahinkojen korvaamiseksi vahingon kärsijöille. Ruotsin 1765–1766 valtiopäivät antoi luvan niiden perustamiseen ja kuningaskin suostui menettelyyn. Uutta tässä pitäjittäisessä järjestelyssä oli se, että yhdistykset keräsivät vakuutusmaksuja ja myönsivät pienehköjä lainoja keräämistään rahastoista. Yhdistyksiin liittyneet saivat myös vapautuksen pakollisesta kihlakunnan paloapujärjestelmästä, jossa avun antaminen oli kihlakunnan jäsenten velvollisuus. Palovakuutusten alkumuotojen korvausten ohella valtio antoi usein palovahingon jälkeen verohelpotuksia ja vahingonkärsineiden lähteminen kerjuulle oli varsin yleinen tapa.

## Lähteet
Aberford

**Aberford** on kylä West Yorkshiressa Englannissa. Kylässä on 1&nbsp;059 asukasta. Sieltä on 19 km Leedsin kaupungin keskustaan. Se sijaitsee muinaisen Elmetin kuningaskunnan alueella. Nimi on anglosaksista alkuperää ja merkitsee 'joen ylityspaikkaa'.
Opiskelijatoiminta

**Opiskelijatoiminta** tai **opiskelija-aktivismi** on opiskelijoiden järjestämää toimintaa joka tähtää esimerkiksi poliittiseen tai sosiaaliseen muutokseen. Usein opiskelija-aktivismi keskittyy koulun tai koulutuspolitiikan rakenteiden muuttamiseen.

## Katso myös
*Suomen ylioppilaskuntien liitto
*Ylioppilaskunta
*Suomen ammattikorkeakouluopiskelijakuntien liitto
*Opiskelijakunta
Landquartin alue

**Landquartin alue** () on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Alppi-Reinin laaksossa Itä-Sveitsissä Liechtensteinin ja Itävallan rajalla.

Alueeseen kuuluu kahdeksan kuntaa: Fläsch, Jenins, Landquart, Maienfeld, Malans, Trimmis, Untervaz ja Zizers. Alueen pinta-ala on 175 neliökilometriä ja asukasluku 24&nbsp;815 (31.12.2016). Alueen pääkieli on saksa.

## Lähteet

## Aiheesta muualla
Aleksi Randell

**Aleksi Randell** (s. 22. heinäkuuta 1975 Turku) on suomalainen elinkeinoelämän vaikuttaja ja entinen kunnallispoliitikko ja -virkamies. Hän on Rakennusteollisuus RT ry:n toimitusjohtaja 9. marraskuuta 2017 lähtien. Koulutukseltaan Randell on valtiotieteen maisteri.

## Ura
Ennen Rakennusteollisuus RT:n toimitusjohtajuutta Aleksi Randell toimi  Turun kaupunginjohtajana  1. syyskuuta 2010 – 8. marraskuuta 2017. Randell valittiin kaupunginjohtajaksi entisen kaupunginjohtajan Mikko Pukkisen siirryttyä Elinkeinoelämän keskusliiton toimitusjohtajaksi. Ennen valintaansa kaupunginjohtajaksi Randell oli Turun kaupunginhallituksen puheenjohtaja.
Randell oli Turun kaupunginvaltuuston jäsen 2001–2010 ja kaupunginhallituksen puheenjohtaja 2003–2007 ja 2009–2010. Hänet valittiin kaupunginvaltuustoon ensimmäisen kerran vuoden 2000 kunnallisvaaleissa. Kaupunginhallitukseen Randell valittiin vuonna 2002. Vuonna 2005 kaupunginhallituksen puheenjohtajuus muuttui päätoimiseksi tehtäväksi. Vuoden 2007 eduskuntavaalien jälkeen Randell siirtyi viestintäministerin erityisavustajaksi, mutta palasi Turun kaupunginhallituksen puheenjohtajaksi vuoden 2008 kunnallisvaalien jälkeen.

## Lähteet
Paschal de l’Estocart

**Paschal de l’Estocart** oli ranskalainen säveltäjä. Hän syntyi Noyonissa vuonna 1538 tai 1539 ja kuoli vuoden 1587 kesäkuun 20. päivän jälkeen.

Estocart matkusteli runsaasti Italiassa ja Sveitsissä. Hän sai palkinnon Évreux’n sävellyskilpailussa vuonna 1584. Hän työskenteli lyhyesti herttuan hovissa Nancyssa ja toimi myös Valmontin apotin palveluksessa. Estocart sävelsi musiikkia sekä protestanttisiin että katolisiin käännöksiin psalmeista. Lisäksi hän julkaisi motetteja ja hengellisiä chansoneita. Italialainen madrigaali vaikutti huomattavasti hänen tyyliinsä.

## Lähteet